CELEX: 31970R1108
Language: hu
Date: 1970-06-04
Title: A Tanács 1108/70/EGK rendelete (1970. június 4.) a vasúti, közúti és belvízi közlekedéssel kapcsolatos infrastrukturális kiadásokra vonatkozó elszámolási rend bevezetéséről

Fontos jogi nyilatkozat

|

31970R1108

Hivatalos Lap L 130 , 15/06/1970 o. 0004 - 0014 finn különkiadás fejezet 7 kötet 1 o. 0100  dán különkiadás sorozat I fejezet 1970(II) o. 0312  svéd különkiadás fejezet 7 kötet 1 o. 0100  angol különkiadás sorozat I fejezet 1970(II) o. 0363  görög különkiadás: fejezet 07 kötet 1 o. 0138  spanyol különkiadás fejezet 07 kötet 1 o. 0130  portugál különkiadás fejezet 07 kötet 1 o. 0130 

		A Tanács 1108/70/EGK rendelete(1970. június 4.)a vasúti, közúti és belvízi közlekedéssel kapcsolatos infrastrukturális kiadásokra vonatkozó elszámolási rend bevezetésérőlAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 75. cikkére,tekintettel a vasúti, közúti és belvízi közlekedéssel kapcsolatos infrastrukturális kiadások vizsgálatának megszervezéséről szóló, 1964. június 22-i bizottsági határozatra [1] és különösen annak 7. cikkére,tekintettel a Bizottság javaslatára,tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel ahhoz, hogy a közös közlekedéspolitika keretében létrehozható legyen az infrastruktúrák használatának díjszabási rendszere, különösen azt szükséges tudni, milyen infrastrukturális kiadások merülnek fel; mivel ez az ismeret egy olyan állandó elszámolási rend bevezetésével szerezhető meg a legjobban, amely szabványos számlaformákat használ az összes tagállamban minden szállítási módra;mivel az infrastrukturális kiadások elszámolásának magában kell foglalnia minden, a vasúti, közúti és belvízi közlekedés számára nyitott infrastruktúrát; mivel azonban bizonyos másodlagos fontosságú infrastruktúra-típusok és bizonyos tengeri jellegű belvízi utak kizárása megengedhető;mivel indokolt a tagállamok részére biztosítani, hogy szabadon állapíthassák meg az infrastrukturális kiadások elszámolásának részletes eljárásait annak érdekében, hogy tekintetbe vehetők legyenek az esetről esetre változó sajátos tényezők és körülmények;mivel az infrastruktúra-használat díjszabási rendszerének létrehozásához szükség van az infrastruktúra használatára vonatkozó adatokra is, és mivel jegyzéket kell készíteni az ilyen adatokról;mivel a tagállamok kötelesek rendszeresen elküldeni a Bizottságnak az infrastrukturális kiadásokra vonatkozó elszámolásokat, és mivel a Bizottságnak éves összefoglalóban a Tanács elé kell terjesztenie ezeket az elszámolásokat;mivel a Bizottságnak, e rendelet rendelkezéseinek lehető legegységesebb alkalmazása érdekében, kormányzati szakértőkből álló bizottság segítségével össze kellene hangolnia az e rendeletből adódó különböző intézkedéseket;mivel rendelkezést kell hozni olyan eljárás megteremtéséhez, amelyben a tapasztalatok és a közös közlekedéspolitika fejlődése alapján folyamatosan kiigazíthatók a számlaformák, az infrastruktúra-típusok felsorolása és az infrastruktúrák használatára vonatkozó adatok jegyzéke;mivel rendelkezést kell hozni az általános szabályoktól való bizonyos eltérésekről, hogy figyelembe vehetők legyenek azok a nehézségek, amelyekkel bizonyos tagállamok találkoznak e rendelet alkalmazásának kezdeti éveiben,ELFOGADTA EZT A RENDELETET:1. cikk1971. január 1-jétől, az e rendeletben előírt módon, szabványos és állandó elszámolási rend kerül bevezetésre a vasúti, közúti és belvízi közlekedéssel kapcsolatos infrastrukturális kiadásokhoz.2. cikk(1) Az elszámolásokba bejegyzendő kiadások tartalmazzák a kifejezetten az infrastruktúra közlekedési funkciójával kapcsolatos kiadásokat és a kiadásoknak azt a részét, amely egyaránt vonatkozik erre a funkcióra és a közlekedési funkciónak tulajdonítható egyéb funkciókra.(2) A tagállamokban alkalmazott elszámolási szabályokra való tekintet nélkül, minden évben azok a kiadások kerülnek feltüntetésre, amelyek az adott évben merültek fel az infrastruktúrák kiépítésével, üzemeltetésével és kezelésével kapcsolatban. Az infrastrukturális kiadások finanszírozására felvett hitelek törlesztése és kamata nem kerül beszámításra.3. cikkElszámolást kell vezetni az infrastrukturális kiadásokról minden, a közforgalom számára nyitott vasút, közút és belvízi út esetében, a következő kivételekkel:a) vasutak, amelyek nem kapcsolódnak több tagállam fővonalhálózatához;b) utak, amelyek zártak a gépjárműforgalom számára, azaz olyan járművek számára, amelyek hengerűrtartalma 50 köbcentiméter vagy annál több;c) utak, amelyeket kizárólag mezőgazdasági, illetve erdészeti járművek használnak vagy amelyek egyedüli rendeltetése az, hogy megközelíthetővé tegyék a mezőgazdasági és erdészeti tevékenységek helyszínét;d) belvízi utak, amelyeken a forgalom csak a 250 metrikus tonnánál kisebb nettó hordképességű vízi járművek számára engedélyezett;e) part menti tengeri útvonalak, amelyeket a Bizottság a 9. cikk értelmében jegyzékbe foglal. A jegyzék elkészítésénél figyelembe kell venni, milyen arányt képvisel a belvízi forgalomban a part menti tengeri útvonalakon történő forgalom, illetve hogy kívánatos-e elszámolási rendet bevezetni az ilyen vízi utakkal kapcsolatban az infrastruktúra-használat díjszabási rendszerének létrehozása ismeretében.4. cikkAz infrastrukturális kiadásokkal kapcsolatos elszámolások az I. mellékletben található formának megfelelően készülnek.Az elszámolások elkészítésének részletes eljárásait az egyes tagállamok állapítják meg.5. cikk(1) A tagállamok legkésőbb minden év december 31-ig elküldik a Bizottságnak az előző év elszámolásait az infrastrukturális kiadásokkal kapcsolatban, és ezeket az elszámolásokat az I. mellékletben található formában nyújtják be.(2) Külön elszámolást kell benyújtani:a) a vasutakra vonatkozóan:i. a II. A. mellékletben felsorolt hálózatok mindegyikére;ii. minden más hálózatra, egy egésznek tekintve azokat;b) a közutakra vonatkozóan az összes II. B. mellékletben felsorolt útkategóriára, külön értékeket megadva ugyanannak az útnak a beépített területen található és az ilyen területen kívül található szakaszára;c) a belvízi utakra vonatkozóan a II. C. melléklet rovataival összhangban.6. cikkA tagállamok, az 5. cikkben hivatkozott elszámolások elküldésével egy időben és ugyanarra az időszakra vonatkozóan, elküldik a Bizottságnak az egyes szállítási módok által használt infrastruktúrákra fordított kiadások összegeit a következőkre vonatkozóan:- az év során az infrastrukturális kiadások finanszírozása céljából felvett hitelek,- a korábban felvett hitelek törlesztése és kamatai.Ezen összegek kiszámítása során a tagállamok csak azokat a hiteleket veszik figyelembe, amelyeket kifejezetten az infrastrukturális kiadások finanszírozására fordítanak.7. cikkA tagállamok, az 5. cikkben említett elszámolások elküldésével egy időben és ugyanarra az időszakra vonatkozóan, a III. mellékletben található táblázatban megállapított módon elküldik a Bizottságnak az infrastruktúrák használatára vonatkozó adatokat.Az e melléklet B. 2. táblázatában szereplő adatok küldése azonban csak ötévenként egyszer történik, az 1970. év adataival kezdődően.8. cikk(1) Amíg a Bizottság nem állapítja meg a 9. cikk (1) bekezdése értelmében a közös szempontokat az infrastrukturális kiadásoknak a közlekedési funkcióval összefüggő, valamint a más funkciójú infrastrukturális kiadásokat egyaránt magában foglaló arányának meghatározásához, és amíg a tagállamok nem kezdik alkalmazni ezeket a szempontokat, a kifejezetten a közlekedési funkcióval kapcsolatos kiadások, illetve a közös kiadások nyilvántartásba vétele elkülönítetten, a számlaformában található különböző rovatokban történik.(2) Amíg a 9. cikk (1) bekezdése értelmében nem születik megállapodás a beépített területeken található utak és az e területeken kívül eső utak közötti választóvonal meghatározásának szempontjairól, a tagállamok az 5. cikk (2) bekezdésének b) pontjában és a III. B. mellékletben említett számadatok összeállításakor a saját maguk által választott szempontokat használják, melyek részleteit azon információk tartalmazzák, amelyeket az 5. és 7. cikk értelmében a Bizottságnak küldenek.(3) A Németországi Szövetségi Köztársaság számára a II. C. mellékletben előírt információk közlése a Bizottsággal csak az 1972. év adataival kezdődően kötelező.(4) Az 1972-1974 közötti évek adatait illetően a III. melléklet B. 1. táblázatában szereplő infrastruktúrák használatával kapcsolatos adatok közlése a Bizottsággal az egy számjegyű kategóriába sorolt gépjárművek esetén kötelező, a többi kategóriánál választható.(5) Hollandia számára a III. melléklet B. táblázatában szereplő infrastruktúrák használatával kapcsolatos adatok közlése a Bizottsággal az ország azon útjait illetően, amelyek a II. B. melléklet 5. kategóriájába tartoznak, csak az 1975. év adataival kezdődően kötelező.(6) Olaszország számára a III. melléklet B. 2. táblázatában szereplő infrastruktúrák használatával kapcsolatos adatok közlése a Bizottsággal először az 1971. év adataival kezdődően kötelező. Az e táblázathoz kapcsolódó adatokról való későbbi tájékoztatás a 7. cikk második bekezdésében előírt évtől kötelező.(7) A III. melléklet C. táblázatában szereplő infrastruktúrák használatával kapcsolatos adatok közlése a Bizottsággal a következő időpontoktól kötelező:- Belgium számára az e) és f) kategóriájú vízi járművekre és a Scheldet tengeri körzetében való közlekedésre vonatkozóan csak az 1973. év adataival kezdődően,- a Németországi Szövetségi Köztársaság számára csak az 1973. év adataival kezdődően,- Franciaország számára az e) és f) kategóriájú vízi járművekre, valamint a hajózsilipen áthaladó vízi járművek számára vonatkozóan csak az 1974. év adataival kezdődően,- Hollandia számára a szabályozott folyókra vonatkozóan csak az 1972. év adataival kezdődően.9. cikk(1) A Bizottság felelős az e rendeletből adódó különböző intézkedések átfogó összehangolásáért és annak biztosításáért, hogy a rendelet rendelkezéseinek alkalmazása egységes legyen. Különösen, a Bizottság meghatározza a különböző rovatok tartalmát az I. mellékletben található számlaformában, és megállapítja a közös szempontokat az infrastrukturális kiadásoknak a közlekedési funkcióval összefüggő, valamint a más funkciójú infrastrukturális kiadásokat egyaránt magában foglaló arányának meghatározásához.A Bizottság törekszik arra is, hogy fokozatosan egymáshoz igazítsa a tagállamokban használt részletes elszámolási eljárásokat, közelítse egymáshoz a beépített területeken található utak és az e területeken kívül eső utak közötti választóvonal meghatározásának szempontjait, valamint javítsa és közelítse egymáshoz az infrastruktúra használatáról szóló adatok összeállításának módszereit.(2) A vasúti, közúti és belvízi szállítással kapcsolatos infrastrukturális kiadások vizsgálatának megszervezéséről szóló, 1964. június 22-i 64/389/EGK tanácsi határozatot végrehajtó, 1965. május 13-án elfogadott tanácsi határozat [4] 5. cikkében említett kormányzati szakértők bizottsága segíti a Bizottságot e feladatok végrehajtásában és a 3. cikk e) pontjában említett belvízi utak jegyzékének összeállításában.(3) A Bizottság évenként, hat hónappal az 5., 6. és 7. cikkben megjelölt információk kézhezvétele után, összefoglalót nyújt be a Tanácsnak az infrastrukturális kiadásokkal kapcsolatos elszámolások fő jellemzőiről.10. cikkA Tanács, minősített többséggel, a Bizottság javaslatára, e rendelet mellékleteit a tapasztalatoknak és az infrastruktúrák használatának díjszabásával kapcsolatban elfogadott intézkedéseknek megfelelően módosíthatja.11. cikkA tagállamok megfelelő időben és a Bizottsággal történt konzultációt követően elfogadják azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek ennek a rendeletnek.Amennyiben valamelyik tagállam kérelmezi, vagy amennyiben a Bizottság indokoltnak tartja, a Bizottság konzultációt folytat az érintett tagállamokkal az előző bekezdésben említett intézkedések javasolt feltételeiről.Ez a rendelet egészében kötelező és közvetlenül alkalmazandó valamennyi tagállamban.Kelt Luxembourgban, 1970. június 4-én.a Tanács részérőlaz elnökA. Bertrand[1] HL 102., 1964.6.29., 1598/64. o.[2] HL C 135., 1968.12.14., 33. o.[3] HL C 45., 1969.4.16., 1. o.[4] HL 88., 1965.5.24., 1473/65. o.--------------------------------------------------I. MELLÉKLETA 4. CIKKBEN EMLÍTETT KIADÁSI SZÁMLAFORMÁKA. VASÚT:1. Beruházási kiadások(új építésekre, bővítésre, újjáépítésre és felújításokra fordított kiadások)2. Folyó kiadások(karbantartásra és üzemeltetésre fordított kiadások)3. Általános költségekB. KÖZÚT:1. Beruházási kiadások(új építésekre, bővítésre, újjáépítésre és felújításokra fordított kiadások)2. Folyó kiadások(karbantartásra és üzemeltetésre fordított kiadások)20. Az útpályafelület karbantartása21. Egyéb folyó kiadások3. Közlekedésrendészet4. Általános költségekC. BELVÍZI UTAK:1. Beruházási kiadások(új építésekre, bővítésre, újjáépítésre és felújításokra fordított kiadások)2. Folyó kiadások(karbantartásra és üzemeltetésre fordított kiadások)3. Rendőrség vízi rendészeti szerve4. Általános költségek--------------------------------------------------II. MELLÉKLETAZ 5. CIKK (2) BEKEZDÉSÉBEN EMLÍTETT VASÚTI HÁLÓZATOK FELSOROLÁSA, VALAMINT A KÖZUTAK ÉS BELVÍZI UTAK KATEGÓRIÁIA. VASÚT:Belga Királyság- Société nationale des chemins de fer belgesNationale Maatschappij der Belgische SpoorwegenNémetországi Szövetségi Köztársaság- Deutsche BundesbahnFrancia Köztársaság- Société nationale des chemins de fer françaisOlasz Köztársaság- Azienda autonoma delle ferrovie dello StatoLuxemburgi Nagyhercegség- Société nationale des chemins de fer luxembourgeoisHolland Királyság- N. V. Nederlandse SpoorwegenB. KÖZÚT:Belga Királyság1. AutoroutesAutosnelwegen2. Autres Routes de l'EtatAndere rijkswegen3. Routes provincialesProvinciale wegen4. Routes communalesGemeentewegenNémetországi Szövetségi Köztársaság1. Bundesautobahnen2. Bundesstraßen3. Land-(Staats-)straßen4. Kreisstraßen5. GemeindestraßenFrancia Köztársaság1. Autoroutes2. Routes nationales3. Chemins départementaux4. Voies communalesOlasz Köztársaság1. Autostrade2. Strade statali3. Strade regionali e provinciali4. Strade communaliLuxemburgi Nagyhercegség1. Routes d'Etat2. Chemins repris3. Chemins vicinauxHolland Királyság1.Autosnelwegen van het Rijkswegenplan | (primaire wegen) |2.Overige wegen van het Rijkswegenplan |3.Wegen van de secundaire wegenplannen | |4.Wegen van de tertiaire wegenplannen | |5.Overige verharde wegen | |C. BELVÍZI UTAK+++++ TIFF +++++--------------------------------------------------III. MELLÉKLETA 7. CIKKBEN EMLÍTETT INFRASTRUKTÚRÁK HASZNÁLATÁVAL KAPCSOLATOS ADATOK FELSOROLÁSAA. TÁBLÁZAT - VASÚT+++++ TIFF +++++B. TÁBLÁZAT - KÖZÚT1. Beépített területeken kívül egy év alatt teljesített járműkilométer+++++ TIFF +++++2. Maximum bruttó súly és a tényleges tengelyterhelés szerint osztályozott haszongépjárművek által megtett távolság elemzése(Beépített területeken kívül található utak)+++++ TIFF +++++C. TÁBLÁZAT- BELVÍZI UTAK+++++ TIFF ++++++++++ TIFF +++++--------------------------------------------------